కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Suresh Babu: బీభత్సం సృష్టించిన‌ సురేశ్‌బాబు కారు..స్టేషన్‌లో లొంగిపోయిన నిర్మాత
సోమవారం తెల్లవారుజామున సికింద్రాబాద్ సమీపంలోని కార్కానా పరిధి టాలీవుడ్ నిర్మాత దగ్గుబాటి సురేశ్‌బాబుకు చెందిన కారు, ఓ ద్విచక్రవాహనాన్ని ఢీకొట్టింది.
Samayam Telugu | Updated:
Oct 22, 2018, 04:01PM IST
Suresh Babu: బీభత్సం సృష్టించిన‌ సురేశ్‌బాబు కారు..స్టేషన్‌లో లొంగిపోయిన నిర్మా...
సోమవారం తెల్లవారుజామున సికింద్రాబాద్ సమీపంలోని కార్కానా పరిధి టాలీవుడ్ నిర్మాత దగ్గుబాటి సురేశ్‌బాబుకు చెందిన కారు, ఓ ద్విచక్రవాహనాన్ని ఢీకొట్టింది. స్వయంగా ఆయనే వాహనం నడిపి ప్రమాదానికి కారణమైనట్టు పోలీసులు తెలిపారు. ఈ ప్రమాదంలో ద్విచక్రవాహనంపై ప్రయాణిస్తోన్న సురేశ్ చంద్ర, ఆయన భార్య దుర్గాదేవి, వారి చిన్నారి సిద్ధేశ్ గాయపడ్డారు. ప్రస్తుతం ఓ హాస్పిటల్‌లో చికిత్స పొందుతోన్న ఆ చిన్నారి పరిస్థితి విషమంగా ఉన్నట్టు వైద్యులు వెల్లడించారు. కాలికి గాయం కావడంతో చంద్రకు సైతం చికిత్స అందిస్తున్నామని తెలిపారు. దుర్గాదేవి స్వల్పగాయాలు కావడంతో ప్రాథమిక చికిత్స అనంతరం ఆమెను డిశ్చార్జ్ చేశారు. ప్రమాద సమయంలో కారు వేగం 100 కిలోమీటర్ల పైనే ఉన్నట్టు పోలీసులు తెలిపారు. ప్రమాదం జరిగిన వెంటనే కారులోని ఎయిర్ బ్యాగ్స్ తెరచుకున్నాయంటే, వాహనం ఎంత వేగంతో ప్రయాణిస్తుందో అర్థం చేసుకోవచ్చు.